Kvizovi u školskoj knjižnici

U školskoj knjižnici svake godine u svibnju knjižničarka sprovodi kvizove za učenike četvrtih i osmih razreda. Pitanja se odnose na pročitana lektirna djela od prvog do četvrtog razreda za učenike četvrtih razreda i na lektire od petog do osmog razreda za osmaše. Formiraju se dvije ekipe kojima se putem prezentacije postavljaju pitanja, ekipe biraju svog glasnogovornika, a bodovi se, ukoliko ih ekipa koja je na redu ne osvoji, mogu otimati. Obvezna lektira u starijim razredima se sastoji od jednog lektirnog djela mjesečno dok je u mlađim razredima popis nešto kraći. Popis lektire formira se na temelju Nastavnog plana i programa za osnovnu školu koji propisuje Ministarstvo znanosti, obrazovanja i sporta.